Referat af bestyrelsesmøde

Onsdag den 24. marts 2024

A) Valg af dirigent

B) Bestyrelsen aflægger beretning vedrørende aktiviteter i klubben siden sidste generalforsamling. Herunder redegørelse for indsatsområder og tiltag det næste år - ikke kun aktiviteter, der har økonomisk karakter.

C) Kassereren fremlægger revideret regnskab samt budget til godkendelse.

D) Fastsættelse af kontingent for den kommende sæson.

E) Indkomne forslag.

F) Valg af formand

G) Øvrige valg til bestyrelsen

H) Valg af suppleant(er) til bestyrelsen.

I) Valg af bilagskontrollanter.

J) Nedsættelse af udvalg.

K) Eventuelt.

L) Fastsættelse af næste års ordinære generalforsamling.

1. **Valg af dirigent**:

Jørgen Lindø er valgt som dirigent. Han erklærer Generalforsamlingen for lovlig varslet. Mette er referent.

1. **Formanden aflægger beretning**:

Bestyrelsens beretning:

I sæson 23/24 har vi været cirka 45 medlemmer.

Det er igen et lille fald, men skyldes primært at Sørens superdrenge er draget videre.

Vi har i sæsonen forsøgt at starte en kidsafdeling mandag eftermiddag med Mads, Alex, og Parmilla som trænere. Der var kun deres egne børn som deltagere, og selv om vi holdt kids træning med 0. klasserne i Munkebo Skole over flere uger, lykkedes det ikke at lokke flere til. Derfor blev det besluttet at stoppe ved juletid. Trænerne er indstillet på at prøve igen i sæson 25/26 hvor deres egne børn har en bedre alder. Vi har også lært at vi skal være på skolen til sæsonstart med inspiration for at lokke spillere til.

Vores U15 piger under kyndig ledelse af Andrea og lidt Lise har gjort det helt fantastisk.

De har kvalificeret til Danmarks Mesterskaberne for deres aldersgruppe, og til sidste kval. stævne var det kun Danmarks måske stærkeste hold de ikke kunne knægte. De har også deltaget i pokalfestival i Vejle med stor succes og med meget spillegejst, latter og træthed. Tak til Lise og Andrea for at bruge tiden. De er også i løbet af året blevet ekviperet med det smarteste spilletøj, som Andrea har skaffet helt fra Italien.

Vores ungdomstrænere skal herfra have en stor tak for indsatsen.

Vores mix hold har klaret sig bedre end nogensinde før i denne sæson. Altid i bedste halvdel af B – gruppen. Meget stabile i deres spil. Der er i mix rækken beregnet et hjemmestævne til hvert hold, men på grund af mangel på haller har vi haft 4 hjemmestævner, 3 i Munkebo, og 1 i Kerteminde. Det har holdet klaret med bravur, og samtidig giver det 1500 kr. til klubkassen. Vi håber at kunne stille med 2 hold til efteråret, da nogle jo ikke kommer så meget ud når vi kun har 1 hold. Holdet har i denne sæson klaret sig uden en træner/holdleder, men det er forløbet fint alligevel.

Over sæsonen har klubben afholdt beachtræning, været en del af Grand Slam (semifinalestævne i Beachvolley), Hindsholmcamp, juleafslutning med både store og små. Vi har også afholdt pokalstævne for kids og teen 2 i december, med da det lå samtidig med et U15 stævne havde vi ingen deltagere, og har derfor ikke lagt billet ind på næste pokalstævne. Den 9. marts holdt klubben åben familiedag i hallen for alle der havde lyst. Det blev flittigt delt på FaceBook, og blev en stor succes. Det ser ud til at have lokket flere til at prøve vores fantastiske sport. Super initiativ.

Jeg ville gerne have berettet om en masse planer for fremtiden, men da det meste af bestyrelsen bliver udskiftet, ville det være forkert. Dog kan jeg sige at; vi er blevet tildelt samme træningstider i Kerteminde og Munkebo og der er planer om at lave et årshjul, så alle arrangementer og andet vil kunne ses på hjemmesiden, og man på den måde har et overblik, og måske kan tilbyde sin hjælp til et enkelt arr.

Tak til Jes for at repræsentere klubben i Halklubbernes Samvirke, og Alex for utrættelig web arbejde.

Til sidst skal der lyde en stor tak til Mette, Trine, og Carsten for mange års tro tjeneste.

Med ildsjæle lever klubben

Helge Jeppesen

1. **Kasseren fremlægger revideret regnskab samt budget til godkendelse**

Carsten fremlægger regnskabet. Ingen bemærkninger til regnskabet. Der stemmes og regnskabet bliver godkendt.

1. **Fastsættelse af kontingent for den kommende sæson**

Det bliver foreslået at kontingentet fastholdes. Det foreslås at tjanspant måske skal udbredes noget mere til at skaffe nye medlemmer. Der er også forslag om familiekontingent. Det er noget den nye bestyrelse kan overveje.

1. **Indkomne forslag**

Ingen indkomne forslag

1. **Valg af formand**

Søren Olesen foreslås som formand. Der er ingen modkandidater og Søren accepterer formandskabet.

1. **Øvrige valg til bestyrelsen**

Trine forlader bestyrelsen og erstattes af Helge. Da Trine egentligt ikke er på valg i år, er Helge kun valgt for 1 år. Det vil sige at han er på valg næste år.

Mette Dyhr Larsen forlader bestyrelsen og Mette Husted kommer ind

Carsten er på valg og erstattes af Mads.

1. **Valg af suppleanter til bestyrelsen**

Alex og Henrik er valgt som suppleanter.

1. **Bilagskontrollanter**

Det foreslås at Jes og Erik forbliver bilagskontrollanter. Ingen af de to er tilstede, men de er valgt, såfremt de selv ønsker det.

1. **Nedsættelse af udvalg**

Det foreslås at man, i stedet for at nedsætte udvalg, beder folk om hjælp til de forskellige arrangementer, der afholdes. Det vil primært være noget der bedes om pr. mail eller personligt, når man kommer til træning.

Vi satser på at Jes vil fortsætte som vores repræsentant i Halklubbernes Samvirke.

1. **Eventuelt**

Der bliver uddelt gaver til trænerne. Alex, Mads og Andrea får overrakt pengegaver.

Alex får overrakt en kurv som tak for godt arbejde med hjemmeside og andre sociale medier.

Som årets KVK’er har vi i år valgt Carsten.

Bestyrelsen foreslår, at vi undlader at annoncere i avisen fremover, da det er rigtigt dyrt og faktisk koster lige så meget for kontingentindbetalingen for de voksne for et helt år. I stedet kunne vi annoncere på mail og de sociale medier. Det er undersøgt om man skal annoncere i avisen og der er ingen, der forlanger at det skal i papiravisen. Det er dog noget den nye bestyrelse skal tage stilling til.

**Fastsættelse af næste års ordinære generalforsamling**

1. Bestyrelsen har fastsat næste års ordinære generalforsamling til den 26. marts 2025.